
Nr. P.l.-x 659


A V I Z

asupra propunerii legislative pentru completarea Legii 376 din 2004 privind bursele private



În conformitate cu prevederile Regulamentului Camerei Deputaţilor, modificat şi completat prin H.C.D. nr. 34/2005, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea Legii 376 din 2004 privind bursele private, trimisă cu adresa nr. P.l.- x 659 din 19 decembrie 2005, înregistrată sub nr. 31/1137 din  20 decembrie 2005.


Camera  Deputaţilor  este Cameră decizională.



Senatul a respins propunerea legislativă în şedinţa din 12 decembrie 2005.



Guvernul, prin adresa nr. 2298 din 27.09.2005, susţine adoptarea iniţiativei legislative, cu luarea în considerare a propunerilor şi observaţiilor expuse în pct. II al adresei.


Potrivit prevederilor art. 61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 15 februarie 2006.



Membrii comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ nr. 689/09.06.2005.



În urma dezbaterilor, cu unanimitate de voturi, s-a hotărât avizarea favorabilă a propunerii legislative.


În raport de obiectul şi conţinutul său, propunerea legislativă  face parte din categoria legilor ordinare.

PREŞEDINTE,                                            SECRETAR,                                  

Sergiu Andon                                            George Băeşu

Consilier

Ştefan Cazimir

